cyanic-selkie/wikianc huggingface dataset:
Hemed
Landsbyen vart grunnlagd i 1950 av demobiliserte soldatar frå det israelske forsvaret som var immigrantar frå Tsjekkoslovakia, Polen og Romania. Namnet er eit akronym for Hayilim Meshuhararim Datiyim (hebraisk skrift חיילים משוחררים דתיים, tyder Demobiliserte religiøse soldatar). Innbyggjarane arbeidde først innan jordbruket, men i dag vert mykje av landområdet til moshaven leigd ut til varehus og industribygg.
Museu de Arte de São Paulo
Museu de Arte de São Paulo er eit kunstmuseum i São Paulo i Brasil. Det ligg ved Paulista-avenyen. Museet er ein ideell organisasjon skipa i 1947 av Assis Chateaubriand og Pietro Maria Bardi.
Bygningen til museet er frå 1968, utforma i glas og betong av Lina Bo Bardi. Hovuddelen av bygget kviler på to vassrette bjelkar over eit 74 meter langt ope rom. Byggverket er rekna som eit landemerke i byen og eit symbol på moderne brasiliansk arkitektur.
Museet har ei internasjonalt omtykt samling europeisk kunst som er rekna som den beste i Latin-Amerika og på heile den sørlege halvkula. Det var også det første brasilianske museet som fatta interesse for kunstnariske retingar frå etterkrigstida. Det huser ei vektig samling av brasiliansk kunst og mindre samlingar av afrikansk og asiatisk kunst, antikvitetar, kunsthandverk og liknande, med til saman over 8 000 gjenstandar. MASP har også eit av deu støste kunstbiblioteka i landet. Heile samlinga er sett på den brasilianske kulturminnelista av Instituto do Patrimônio Histórico e Artístico Nacional i Brasil.
Fylkesveg 566 (fleirtyding)
Fylkesveg 566 finst i fleire fylke i Noreg:
Ron Carter
Ron Carter er ein amerikansk jazz-bassist. Han er ein av dei mest innspelte bassistane gjennom jazzhistoria. Carter speler òg cello og har mange gonger vore med på plate med det instrumentet. Han vart vald ut til Down Beat Jazz Hall of Fame i 2012.
Carter har òg spelt mykje klassisk musikk og har spelt med mange symfoniorkester over heile verda. Han spelar nesten berre akustisk bass, men spelte ei kort stund elektrisk bass seint i 1960- og tidleg i 1970-åra.
Carter byrja å spele cello då han var ti år gammal. Men då familien flytta frå Ferndale til Detroit, fekk Carter problem med hudfargen og at han spelte cello, og byta derfor til bass. Han spelte i Eastman School's Philharmonic Orchestra, og tok eksamen der i 1959. Han flytta til New York og spelte i Chico Hamilton sin kvintett med Eric Dolphy, samstundes som han gjekk på Manhattan School of Music. Carter tok mastergrad der i 1961. Etter Hamilton flytta attende til Vestkysten i 1960, vart Carter verande i New York og spelte med Dolphy og Don Ellis, og spelte inn dei første platenen sine med dei. Han arbeidde med Randy Weston og Thelonious Monk, medan han spelte med Jaki Byard tidleg i 60-åra. Carter turnerte og var i studio med Bobby Timmons sin trio, og spelte med Cannonball Adderley. Han vart med i gruppa til Art Farmer ei kort stund i 1963, før han vart medlem av bandet til Miles Davis.
Carter vart verande med Davis til 1968 i lag med Herbie Hancock og Tony Williams. Denne jobben skaffa Carter ryktet som gjorde at han kanskje vart den mest nytta i bassisten gjennom historia. Kjeldene varierer frå 500 til meir enn 2000 innspelingar, og lista over folk han har spelt med er rett og slett for stor til at nøyaktig veit kor mange det er snakk om. Carter har vore medlem av New York Jazz Sextet og New York Jazz Quartet, V.S.O.P. Tour og Milestone Jazzstars, og spelte i ei av gruppene som vart filma i Round Midnight i 1986.
Han har leia sine eigne band til forskjellige tider sidan 1972, og har nytta ein andre bassist for å halde takten og etablere harmoni når han sjølv har spelt solo på instrumentet. Carter fann òg opp sitt eige instrument, ein piccolobass. Carter har òg arrangert og skrive musikk både for sine eigne grupper og andre band. Han har gjort duoinnspelingar med Cedar Walton og Jim Hall.
Pidginspråk
Pidgin eller pidginspråk er språk med forenkla grammatikk og mindre ordforråd som blir brukt som hjelpespråk av folk med svært ulike språkbakgrunnar. Pidginspråk kan oppstå i samband med handel og reise, og var særleg vanlege under kolonitida då mange ulike kulturar kom i kontakt med kvarandre. Pidginspråk er ikkje morsmål til nokon av talarane sine. Om det oppstår eit språksamfunn rundt pidginspråk, vil dei bli meir kompliserte og utvikla seg til kreolspråk.
Ron Carter
Som sidemann
Med Pepper Adams Med Toshiko Akiyoshi Med Geri Allen Med Gene Ammons Med Chet Baker Med Gato Barbieri Med George Benson Med Bob Brookmeyer Med Kenny Burrell Med Henry Butler Med Jaki Byard Med Donald Byrd Med Billy Cobham Med Alice Coltrane Med Harry Connick jr. Med Chick Corea Med Tadd Dameron Med Miles Davis Med Eli Degibri Med Paul Desmond Med Eric Dolphy Med Lou Donaldson Med Charles Earland Med Don Ellis Med Art Farmer Med Roberta Flack Med Bill Frisell Med Johnny Frigo Med Red Garland Med Stan Getz Med Astrud Gilberto Med Giorgio Med Benny Golson Med Johnny Griffin Med Jim Hall Med Chico Hamilton Med Johnny Hammond Med Herbie Hancock Med Barry Harris Med Eddie Harris Med Gene Harris Med Coleman Hawkins Med Joe Henderson Med Andrew Hill Med Freddie Hubbard Med Bobby Hutcherson Med Jackie and Roy Med Milt Jackson Med Antonio Carlos Jobim Med Ivan «Boogaloo Joe» Jones Med Quincy Jones Med Sam Jones Med Steve Kuhn and Gary McFarland Med Yusef Lateef Med Hubert Laws Med Junior Mance Med Herbie Mann Med Arif Mardin Med Charles McPherson Med Meeco Med Helen Merrill Med Wes Montgomery Med Airto Moreira Med Idris Muhammad Med Oliver Nelson Med David «Fathead» Newman Med the New York Jazz Quartet Med Hermeto Pascoal Med Rosa Passos Med Duke Pearson Med Houston Person Med Austin Peralta Med Sam Rivers Med Shirley Scott Med Gil Scott-Heron Med Don Sebesky Med Marlena Shaw Med Woody Shaw Med Wayne Shorter Med Horace Silver Med Paul Simon Med Grace Slick Med Jimmy Smith Med Phoebe Snow Med Sonny Stitt Med Ed Summerlin Med Gábor Szabó Med Livingston Taylor Med Ed Thigpen Med Bobby Timmons Med Charles Tolliver Med A Tribe Called Quest Med McCoy Tyner Med Mal Waldron Med Grover Washington Jr. Med Randy Weston Med Kai Winding
Pidginspråk
Mange pidginspråk oppstod langs hovudvegane for slavehandelen i Vest-Afrika og Karibia. Andre oppstod andre stader i Amerika eller rundtom i Stillehavet, som Hawaii-engelsk. Frå Noreg kjenner ein russenorsk, som blei skapt av russarar og nordmenn under pomorhandelen.
Nord-Gudbrandsdal vidaregåande skule
Nord-Gudbrandsdal vidaregåande skule er ein norsk vidaregåande skule som har avdelingar på Dombås, Otta og Lom. Han vart danna i 2004 då Otta, Hjerleid, Klones og Lom vidaregåande skular vart slegne saman. Den tidlegare avdelinga på Hjerleid på Dovre vart nedlagt i 2016 og avdelinga på Dombås oppretta i staden. Tidlegare var det òg ei avdeling med landbruksutdanning på Klones i Vågå kommune, men den vart lagt ned frå 2009.
Pidginspråk
Utviklinga av pidginspråk avheng av situasjonen dei blir til i. Svært mange språk oppstod med formenn, slavedrivarar eller andre styrarar som talte eitt språk (som portugisisk, fransk eller engelsk), og arbeidarar eller slavar som talte fleire andre. I desse høva blei gjerne språket til dei som stod høgare basisen for pidginspråket, såkalla superstratum. Det bidrog med det grammatikalske grunnlaget og størstedelen av ordforrådet. Andre språk som bidreg med færre ord blir kalla substratum. I pidginspråk som oppstår mellom meir likeverdige partar, som handelsspråket russenorsk, kan språka som pidginspråket byggjer på, bidra omtrent like mykje.
Ordet «pidgin» er kjend frå midten av 1800-talet som nemninga på eit språk som blei brukt i kontakten mellom britar og kinesarar i Austen. Tydinga er ikkje kjend, men ordet kan visa til den kinesiske måten å seia «business» på.
Heale Peak
Heale Peak er eit fjell, 1340 moh, ved austsida av Starshotbreen, 2 nautiske mil nord for Adams Peak i Surveyors Range i Antarktis. Det vart namngjeve av geolog-gruppa frå New Zealand (1960–61) etter Theophilus Heale frå New Zealand, som var av dei første til å nytte triangulering innan landmåling (1868), og seinare landmålingsinspektør på New Zealand.
Huldreblom
Huldreblom (Epipogium aphyllum) er ei plante i huldreblomslekta Epipogium i orkidéfamilien (marihandfamilien) Orchidaceae.
Utsjånad
Huldreblom blir kring 20 centimeter høg. Planta har store, gulhvite blomar med rosa teikninger. Huldreblom har ikkje klorofyll, og tek opp næring ved å snylte på andre planter. Han blømer ikkje årvisst, og det er spunne myter kring denne blomen som kan dukke opp og forsvinne att.
Utbreiing
Arten er nær knytt til fuktige område i gammalskog, og mange veksestader er øydelagde av moderne hogst. Huldreblom finst på spreidde stader kring i landet, gjerne på ulendte stader der hogst ikke er lønsamt. Huldreblom er totalfreda i Noreg og klassifisert på Norsk raudliste for artar (2021) som sårbar (VU).
Arten finst òg i Sverige (status NT, svensk namn skogsfru), i Danmark (CR, dansk namn knælæbe) og i Finland (VU, finsk namn metsänemä).
Huldreblom (engelsk namn ghost orchid) var rekna å vere utdøydd på Dei britiske øyane, men eit eksemplar vart funne i Herefordshire i 2009. I den britiske raudlista har arten no status som kritisk truga (CR), likeeins lokalt for England.
I Estland (estisk namn lehitu pisikäpp) veks huldreblom spreidde stader, for det meste i aust. Han er rekna som kritisk truga (CR). I Latvia (latvisk namn bezlapu epipogija) er arten svært sjeldan, for det meste aust i landet. På den latviske raudlista er han klassifisert som sterkt truga (kategori 1 – draud iznīkšana). I Litauen (litauisk namn belapė antbarzdė) veks arten no berre på eit par lokalitetar heilt aust i landet og er blitt borte frå eit par andre stader. Han er rekna som kritisk truga (CR).
Samovar
Samovar (russisk самовар) er ein tradisjonell tekokar kjend frå området rundt Russland og andre slaviske land, og dessutan i Tyrkia. Han skal ha blitt oppfunnen i Russland.
Opphavleg hadde samovaren eit metallrøyr i midten av ein vasstank. Røyret blei fylt med glødande trekol, som varma opp vatnet. Det kokande vatnet blei tappa ved hjelp av ei kran. Ofte har samovaren ei lita mugge konsentrert te på toppen. Ein heller litt konsentrat og fortynnar etter ønske med kokande vatn frå krana.
Samovarar finst i mange utformingar, og kjem no òg med elektrisk oppvarming.
Dub-musikk
Dub er ein musikksjanger som utvikla seg frå reggae i 1960-åra. Han er ofte rekna som ein undersjanger av reggae, men kan også seiast å ha utvikla seg vidare enn opphavssjangeren.
Musikk innan sjangeren omfattar hovudsakleg instrumentale remiksar av tidlegare innspelingar. Han blir utforma gjennom kraftig manipulering og omforming av desse, som regel ved å ta ut vokalane og vektleggja tromme- og basspartia - dette grunnsporet blir også kalla ein riddim. Andre teknikkar kan vera å leggja inn kraftige ekko, klang (reverb) og spreidd dubbing av vokal- eller instrumentalbitar frå den opphavlege versjonen eller andre verk. Dub var ei tidleg form av populær elektronisk musikk.
Pionerar innan dub var Osbourne «King Tubby» Ruddock, Lee «Scratch» Perry, Errol «ET» Thompson som saman med andre skipa sjangeren på slutten av 1960-talet. Ein annan pioner, Augustus Pablo, har fått æra for å ta i bruk melodika i dub. Utanfor danselokala eksperimenterte folk også på miksebord, til dømes av produsentane Clive Chin og Herman Chin Loy. Desse produsentane, særleg Ruddock og Perry, såg på miksebordet som eit anna instrument som kunne manipulera spor til å bli noko heilt anna.
Dub har påverka mange andre musikksjangrar, som rock (særleg undersjangeren post-punk og andre former for punk ), pop, hip-hop, disco og dei seinare sjangrane house, techno, ambient, elektronisk dansemusikk og trip-hop. Dub la grunnlaget for jungle og drum and bass. Tradisjonell dub har overlevd, og ein del av pionerane, som Lee «Scratch» Perry og Mad Professor, har fortsett å laga nytt materiale.
Podyvotje
Podyvotje er ein russisk landsby i Brjansk oblast, nær grensa til Ukraina.
Al-Juhayl
Al-Juhayl er ein landsby aust i det sentrale Jemen. Han ligg i Hadhramaut guvernement.
Fylkesveg 6538
Fylkesveg 6538 går mellom Hagavika og Borgos i Røros kommune. Vegen er 20,5 km lang.
71. luftvernbrigade
71. luftvernbrigade er ein luftvernbrigade i det russiske forsvaret som er underlagt 35. armé frå Russland. Han er forlagt til Srednebeloe i Amur oblast.
Fylkesveg 6538
Før Trøndelag fylke vart oppretta 1. januar 2018 var vegen kjennetegna som Fylkesveg 566 i Sør-Trøndelag.
Mishmar HaShiva
Mishmar HaShiv'a (hebraisk skrift מִשְׁמַר הַשִּׁבְעָה, tyder 'Dei sju vaktene') er ein moshav sentralt i Israel. Han ligg nær Beit Dagan og høyrer til Loddalen regionale kommune. I 2006 hadde han 698 innbyggjarar. Landsbyen vart grunnlagd i 1949 av demobiliserte soldatar og vart namngjeven til minne om dei sju politifolka (Notrim) som vart drepne nær Yazur den 22. januar 1948.
Huldreblomslekta
Huldreblomslekta (Epipogium) er ei slekt i orkidéfamilien (marihandfamilien) Orchidaceae.
Artar i Noreg
Slekta har fem artar på verdsbasis, ein av dei i Noreg:
Arten er teken med på Norsk raudliste for artar (2021) som sårbar (VU).
Deltsjevo
Kommunen har eit areal på 422,39 km2 og hadde 13 585 innbyggjarar ved folketeljinga i 2021.
I 2002 hadde kommunen 17 505 innbyggjarar, medan sjølve byen hadde 11 500 innbyggjarar. Dei største busetnadene i kommunen var:
SSD-minne
SSD-minne eller solid state drive er eit elektronisk lagringsmedium som bruker flashminne istaden for magnetiske plater til å lagre data.
I SSD-minne går lesing og skriving av data raskare enn med eit tradisjonelt platelager, særleg når dataene som skal lesast/skrivast ikkje ligg samla og sekvensielt på disken. I tillegg har ikkje SSD mekaniske komponentar som lagringsplater og lese/skrive-armar, og derfor bruker dei vesentleg mindre energi enn dei tradisjonelle platelagera.
Per juni 2013 fekk ein kjøpt SSD som kan lagre eit hundretals GB med data, mens platelager kan lagre fleire TB. Dei er i dag langt dyrare enn platelager per byte.
Fylkesveg 6540
Fylkesveg 6540 går mellom Unsholtet og Reitan i Holtålen kommune. Vegen er 2,7 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 572 i Sør-Trøndelag.
Thorstein Lunde
Thorstein Amundsson Lunde var ein norsk kjøpmann og Venstre-politikar frå Gausdal, busett på Lillehammer.
Lunde var son til ein gardbrukar i Follebu i Gausdal. Frå 1862 var han kjøpmann på Lillehammer. Han var i fleire år, 1872, 1879-80, 1890-92, ordførar i bykommunen og styremedlem i Noregs Bank si avdeling på Lillehammer. Både til Stortinget 1880-82 og 1892-94 var han varamann frå valkrinsen med dei tre mjøsbyane; Hamar, Lillehammer og Gjøvik.
Al-Juwadah
Al-Juwadah er ein landsby aust i det sentrale Jemen. Han ligg i Hadhramaut guvernement.
Parlamentkonvensjonen i 1689
Parlamentkonvensjonen i 1689 var ei uvanleg forsamling av Det engelske parlamentet som overførte den engelske og irske krona frå Jakob II til Vilhelm III. Han skil seg frå Parlamentkonvensjonen i 1660 med at han ikkje utan vilkår gjeninnsette den rettmessige og lovmessige monarken, men valde å rettferdiggjere avsetjinga av monarken til fordel for ein annan, og prøvde å innføre nye lover og planar i grunnlova.
Lewaldbreen
Lewaldbreen er ein liten isbre som ligg 6 km vest for Cape Vahsel, og som flyt nordover til kysten ved austenden av Sør-Georgia. Han vart namngjeven av Den tyske antarktisekspedisjonen under Wilhelm Filchner i 1911-12, etter Theodor Lewald, Ministerialdirektor im Reichsamt des Innern i Tyskland, som tok ei aktiv interesse i ekspedisjonen.
Al-Kawdah
Al-Kawdah er ein landsby aust i Jemen. Han ligg i Hadhramaut guvernement.
Aleksandr Bolsjunov
Aleksandr Aleksandrovitsj Bolsjunov er ein russisk langrennslaupar. Han vann tre sølvmedaljar og ein bronsemedalje under Vinter-OL 2018 i Pyeongchang, året etter sanka han heile fire sølvmedaljar då Ski-VM 2019 fann stad i Seefeld.
Dymkovoleike
Dymkovo-leiker, også kjende som Vjatka-leiker og Kirov-leiker (Дымковская игрушка, вятская игрушка, кировская игрушка på russisk) er måla formfigurar i leire som kan framstilla folk og dyr, og tidvis også vera utforma som leirfløyter. Leikene er ei gammal russisk form for folkekunst som framleis blir utført i landsbyen Dymkovo i nærleiken av Kirov (tidlegare Vjatka). Tradisjonelt blei leikene laga av kvinner.
Historie
Leirfløyter i form av ein fugl, hest eller hest og ryttar går langt tilbake. Fram til 1900-talet blei slike leike laga til vårmarknaden svistunja (свистунья), 'plystrar'. Den eldste nedskrivne omtalen av denne hendinga er frå 1811, men ho skal ha eksistert i fleire hundreår, slik at også Dymkovo-leika kan seiast å vera frå minst 1600-talet.
Tillaging og motiv
Dymkovo-leiker blir laga av ei blanding av lokal leire og elvesand. Delane blir festa med våt leire. Etter at leikene er tørka og brende i omn blir dei kvitkalka med krit blanda ut i mjølk, og deretter måla med tempera (før 1953 brukte kunstnarar anilinmåling blanda med egg) i 4 til 10 fargar eller fleire, og dekorerte med bladgull.
Moderne Dymkovo-leiker kan ha båda gamle og nye motiv. Dei kan skildra figurar frå siste halvdel av 1800-talet, som барыни (barin, 'frue'), няньки (njanki, 'barnepassar'), водоноски (vodonoski, 'vassberar') og andre. I 1930-åra byrja ein òg å framstilla eventyr og samtidige motiv. Ein kunne også laga grupper med fleire figurar, og menneskefigurar som var over 30 cm høge.
Dymkovo-leiker kan vektlegga store og litt groteske former ved hjelp av store kragar og liknande. Den improviserte, fargesterke målinga på leikene kan ha geometriske ornament som rundingar, ruteer og prikkar i ulike storleikar og fargar.
Vevnad
Vevnad er eit vove tøystykke. Ulike typar vevnad kan mellom anna brukast til klede, innreiing og større innretningar, som seglduk og telt.
Ulike typar vevnad skil seg gjennom materialet ein bruker, til dømes ull, lin eller kunststoff, tjukkleik og farge på tråden, og vevemåten. Mønsteret for kryssingspunkta mellom varp og veft blir kalla bindinga til vevnaden. Den bindingstekniske eller mønstertekniske eininga i vevnaden som blir gjenteken under veving, blir kalla ein rapport. Ein skil mellom tre grunnbindingar:
Fylkesveg 6542
Fylkesveg 6542 går mellom Lund og Reitan stasjon i Holtålen kommune. Vegen er 6,6 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 573 i Sør-Trøndelag.
Ljudmila Ulitskaja
Ljudmila Jevgenjevna Ulitskaja er ein russisk forfattar som har vidareført og fornya den klassiske forteljartradisjonen i russisk litteratur.
Liv
Ulitskaja er fødd i Davlekanovo i Basjkortostan og er av jødisk herkomst. Etter å ha verka som laboratorieassistent utdanna ho seg til biolog ved Statsuniversitetet i Moskva, der ho kom inn i 1962 etter tre forsøk (universitetet hadde ein uoffisiell kvote for opptak av jødiske studentar). Ho arbeidde deretter med i genetikk.
Ljudmila Ulitskaja gifta seg ung med ein fysikar, som ho skilde seg frå då ho var 25. Ho blei seinare gift med ein genetikar, som ho fekk to søner med.
Ulitskaja mista jobben ved laboratoriet sitt etter å ha betalt ein assistent der for å skriva ein samizdatkopi av Leon Uris si bok Exodus på skrivemaskin. Assistenten melde henne til KGB, og sjølv om dei involverte berre hadde korte avhøyr, blei heile laboratoriet avvikla. Hendinga inspirerte romanen hennar Det grønne teltet. Deretter vigde Ulitskaja seg til familien det neste tiåret. Ho skilde seg etterkvart frå den andre ektemannen sin og blei åleinemor. Mange år seinare gifta ho seg opp att med kunstnaren Andrej Krasulin.
Frå slutten av 1970-talet blei ho involvert med Det jødiske kammermusikkteateret, som framførte musikalar på jiddisk. Ulitskaja kom fram til at ho likte teater, men ikkje teaterstykka. I 1982 slutta ho i rolla som dramaturg og tok eit kurs i å skriva animasjonsmanus. Ho skreiv ulike stykke, ofte for dokketeater. Mange av dei har ein fortsett å framføra sidan.
Etter å ha skrive manus til to filmar i byrjinga av 1990-åra debuterte ho med forteljinga Sonetsjka i 1992 (norsk omsetjing i 2006), som blei svært populær. Under sovjettida hadde Ulitskaja funne ein andeleg heim i ortodoks kristendom, men ho braut med den russisk-ortodokse kyrkja etter at kyrkja fekk ei mektigare stilling etter samanbrotet av Sovjetunionen.
I seinare år har Ulitskaja vore ein aktiv samfunnsdebattant og er rekna som ei modig røyst i Russland. Seint på 1990-talet byrja ho å ta opp mindre saker og skriva om dei, som hjelp for heimlause eller ungdomsinstitusjonar. Ho byrja også så smått å verka som forleggjar. I 2008 byrja ho brevveksla med den fengsla Mikhail Khodorkovskij; breva blei seinare utgjevne i bokform.
På 2010-talet blei ho med i styret til det russiske røystarlaget (избирателей поли́тикой, Izbiratelej politikoj) i kampen mot Putin-styret.
I september 2014 var ho ein av tre underskrivarar på eit ope brev som protesterte mot den russiske krigføringa i Ukraina. Dette året blei ho òg leiar for Russisk PEN. Dagen etter at Russland invaderte Ukraina i 2022 skreiv ho eit innlegg med tittelen «Smerte, frykt, skam» i opposisjonsavisa Novaja Gazeta. I mars 2022 drog ho og mannen i eksil til Berlin.
Litterær stil
Ljudmila Ulitskaja kombinerer ofte ulike forteljartradisjonar. Sentralt står ofte jødisk tematikk, som blir fletta saman med forteljingar henta frå kvardagen. Romanane hennar fortel om liva til einskildmenneske, og fokuserer på vennskap, tillit og mellommenneskelege relasjonar. Religion, historie, mytologi og politikk blir vovne inn i liva og skjebnane deira på ulike måtar. Tekstane hennar inneheld lite dialog eller skildringar av tankelivet til karakterane, men er meir handlingsdrivne.
Prisar og utmerkingar
Ulitskaja har vunne ei rekkje prisar, blant anna den russiske Booker-prisen for romanen Tilfellet Kukotskij (Kazus Kukutskogo, 2001), som den første kvinna, og Bolsjaja Kniga for Daniil Stein, tolk. Ho har også vunne den italienske Penne-prisen og den franske Médicis-prisen.
Leif Reinhardt Natvig
Leif Reinhardt Natvig var ein norsk entomolog frå Oslo. Han var 50 år knytt til Zoologisk museum ved Universitetet i Oslo, der han spesialiserte seg på studiet av blodsugande og helseskadelege insekt og midd, særleg nordiske stikkmyggar av familien Culicidae.
Natvig var son til ein lækjar. I 1914 fekk jobben som privatassistent for professor N.J.T. Odhner ved Zoologisk museum og i 1916 konservator-stilling ved insektavdelinga. Han tok bifagseksamen i zoologi i 1922, og utdanna seg vidare i eksotisk patologi og medisinsk parasittologi ved Institut für Schiffs- und Tropenkrankheiten i Hamburg åra 1927-28, 1933 og 1938. Frå 1949 var han styrar av Zoologisk Museum til han vart pensjonert i 1964.
Natvig var formann i Norsk entomologisk forening 1937-50 og redaktør av foreininga sitt tidsskrift frå 1954.
Musselburgh
Musselburgh  er ein by i regionen East Lothian i Skottland. Han har kring 22 000 innbyggjarar og ligg på sørsida av Firth of Forth, omkring 8 km austom Edinburgh. Elva Esk renn ut i sundet ved Musselburgh.
Byen er kjent for Musselburgh Race Course, den private internatskulen Loretto School og for Musselburgh Grammar School frå 1600-talet, som er ein av dei eldste allmennskulane i landet.
Rett sør for byen ligg Inveresk, kjent for Inveresk Lodge Gardens.
Hiroshi Yamauchi
Hiroshi Yamauchi (山内 溥) var ein japansk forretningsmann. Han var den tredje presidenten i Nintendo og var med i selskapet i 1949 fram til han gjekk av 31. mai 2002 for å bli etterfølgd av Satoru Iwata.
Yamauchi er kjend for å ha endra Nintendo frå eit lite selskap som laga hanafuda-kort til ein multi-milliardær fleirnasjonal produsent av dataspel.
Yamauchi var i mars 2012 den tolvte rikaste personen i Japan og den 491. rikaste i verda, med ein formue på om lag 2,5 milliardar USD,
DS «Drabant»
DS «Drabant» var eit dampskip bygt i 1915 som taubåt for Det Bergenske Dampskibsselskab (BDS) på hamna i Bergen.
Hiroshi Yamauchi
Då han døydde var han den andre største aksjeeigaren i Nintendo.
DS «Drabant»
Historie
Skipet vart bygt ved Ottesen Skibsbyggeri i Sagvåg i Stord og kosta 16 516 kroner då det vart levert i 1915.
I 1923 kantra taubåten under eit slep utafor Skoltegrunnskaien i Bergen og sokk.
Skipet
Tonnasjen til skipet var ved levering 20 brt.
Hjerleid skole og håndverkssenter
Hjerleid skole og handverksenter, tidlegare kalla Hjerleids Husfidsskole og anna er eit kultursenter og ein friskule på Dovre i Innlandet fylke som mellom anna gjev opplæring i treskjering, smiing og andre tradisjonshandverk. Senteret omfattar Handverksskolen, som gjev utdanning for treskjerarar, Senter for bygdekultur, som er eit kurs- og kompetansesenter innan tre og handverk, Dovre Handverksenter og fleire små, sjølvstendige bedrifter. Eigarane er stiftinga Norsk Kulturarv og Studieforbundet kultur og tradisjon.
Historie
Hjerleidutstillinga var ei årleg elevutstilling som fyrste gong vart arrangert i 1903.
Frimerkedesignaren Sverre Morken var treskjerarelev ved Hjerleid før han byrja på bokkunstlinja ved Statens handverks- og kunstindustriskule. Også dyreskulptøren Bjørn Sørvang Hansen har utdanning frå skulen.
Haddington
Haddington  er ein by (burgh) i regionen East Lothian i Skottland. Han har kring 9000 innbyggjarar.
Viktige bygningar er rådhuset, Mitchell's Close, Lennoxlove House og Mariakyrkja, der kona til historikaren og forfattaren Thomas Carlyle er gravlagt. Haddington ligg cirka 27 kilometer frå den skotske hovudstaden Edinburgh. Byen har ikkje togsamband, men kan nåast med buss 44 frå Edinburgh.
Tandbergs Radiofabrikk A/S oppretta avdelinga Tandberg Electronics med ca 150 tilsette i Haddington våren 1975 for produksjon av fargefjernsyn. Denne vart overteke av Mitsubishi i 1979 etter at Tandbergs Radiofabrikk gjekk konkurs i desember 1978. Fabrikkbygningane ligg i det som no heiter Gateside Commerce Park ca 2,5 kilometer vest for sentrumet til byen.
Alle Tandbergfabrikkar hadde ein skulptur i parken, og skulpturen som høyrde til Haddington avdelinga står no i Haddington sentrum, utanfor The George Hotel. Skulpturen heitte «Konkurransen» og var utforma av Dyre Vaa. Skulpturen framstiller to stangande bukkar. Seinare viste det seg at Haddingtons kommunevåpen inkluderte ei geit.
Zaveh fylke
Zaveh fylke eller Zave fylke (persisk شهرستان زاوه) er eit fylke i Razavi-Khorasan i Iran. Det administrative senteret i fylket er Dowlatabad. Det vart utskild frå Torbat-e-Heydarieh fylke i oktober 2008. I 2006 var innbyggjartalet 66 206.
Lyellbreen i Sør-Georgia
Lyellbreen er ein isbre som flyt nordover til Harpon Bay ved søraustenden av Cumberland West Bay på Sør-Georgia. Han vart kartlagt av Den svenske antarktisekspedisjonen i 1901–04, under Otto Nordenskjöld, som namngav han etter sir Charles Lyell (1797–1875), ein eminent britisk geolog.
Tranent
Tranent er ein liten by i East Lothian i det søraustlege Skottland, omtrent 18 kilometer austom Edinburgh.
Lyellbreen i Sør-Georgia
Då den britiske magistraten og andre sivile og militære i Grytviken vart fjerna frå Sør-Georgia, var 15 britar utanfor argentinsk rekkjevidd. Tapa som Argentina leid ved Grytviken hindra dei frå å okkupere resten av øya, med basen på Birdøya og feltleirar ved Schlieper Bay, Lyellbreen og St. Andrews Bay under britisk kontroll.
Tranent
Namnet ser ut til å vere av brytonisk, med elementa tre og nant som tyder «byen ved bekken».
Staden er særleg kjent for Tranentmassakren, som fann stad i august 1797. Under ein protest mot innføringa av obligatorisk verneplikt i Skottland braut det ut opptøyar, og soldatar skaut ned og drap 12 personar. I 1995 vart det reist ein statue i sentrum av byen som viser eit av offera, Joan «Jackie» Crookston. I 1998 måtte han gjerast om ved at ein gut vart plassert ved sida av henne, sidan statuen var ustabil.
Al-Khalaf
Al-Khalaf er ein landsby aust i det sentrale Jemen. Han ligg i Hadhramaut guvernement.
Fylkesveg 573
Fylkesveg 573 finst i fleire fylke i Noreg:
Torbat-e Heydarieh fylke
Torbat-e Heydarieh fylke (persisk شهرستان تربت حیدریه) er eit fylke i Razavi-Khorasan i Iran. Det administrative senteret i fylket er Torbat-e Heydarieh. I folketeljinga i 2006 var folketalet (inkludert delane av fylket som var skild ut for å danne Zave fylke) 261 917. Utanom desse delane var folketalet 195 711. Fylket er delt inn i fire distrikt (bakhsh): Sentral-distriktet, Bayg-distriktet, Kadkan-distriktet og Jolgeh Rokh-distriktet. Fylket har dei fire byane Torbat-e Heydarieh, Bayg, Kadkan og Robat-e Sang.
Ryan Crouser
Ryan Crouser er ein USA-amerikansk friidrettsutøvar frå Boring i delstaten Oregon som vart olympisk meister i kulestøyt i så vel 2016 som i 2021. Han er sidan sommaren 2021 verdsrekordhaldar i øvinga med 23,37 meter.
Aktiv
Crouser støytte over 21 meter fyrste gongen i mai 2013. Nokså nøyaktig eitt år seinare forbetra han sitt personbeste med 30 cm til 21,39 meter. Den store framgangen kom i 2016, det heile toppa seg då han sette personleg rekord i OL-finalen med eit støyt på 22,52 meter. 25. juni 2017 flytta han bestenoteringa til 22,65 m, men vart så ikkje betre enn nummer 6 i London-VM.
I verdsmeisterskapen 2019 vart ein vitne til uvanleg skarp kuletevling. Tomas Walsh tok leiinga med 22,90 meter i fyrste omgang, Crouser opna med 22,36 m. I andre omgang rykte brasilianaren Darlan Romani opp på andreplass med 22,53 m. Crouser tok så tilbake andreplassen i fjerde omgang då kula landa på 22,71 m. I den siste omgangen auka Joe Kovacs med nesten meteren til 22,91 m, Crouser avslutta med sitt bestestøyt, 22,90 m, nok til å kapre sølvmedaljen frå Walsh, men ein centimeter for kort til å sikre seg gullet.
Sommaren 2020 persa Crouser med 22,91 m. 18. juli 2021 smekka han til med 23,37 meter under eit stemne i Eugene i Oregon, dermed sletta han den 31 år gamle verdsrekorden til Randy Barnes på 23,12 m. Nesten like langt, 23,30 meter, støytte Crouser då han i Tokyo den 5. august forsvarte OL-gullet i øvinga.
Margaret Cavendish
Margaret Lucas Cavendish, hertuginne av Newcastle-upon-Tyne, var ein engelsk filosof, forfattar og vitskapskvinne.
Klaus Mann
Klaus Heinrich Thomas Mann var ein tysk-amerikansk tyskspråkleg forfattar.
Margaret Cavendish
Liv og virke
Margaret Lucas vart fødd inn i ein familie av aristokratar og rojalistar. Foreldra hennar var Thomas Lucas og Elizabeth Leighton Lucas. Ho var den yngste av åtte sysken.
Klaus Mann
Klaus Mann var son av Katia Pringsmann og den tyske forfattaren og nobelpristakaren Thomas Mann. Klaus starta sin litterære løpebane under Weimarrepublikken, og var å rekne som ein outsider ved å omhandle tabulagde tema: i sitt første, svært suksessfylte skodespel, Anja und Esther (uroppført 1925), skreiv han om lesbisk kjærleik og etter at han sjølv var «ute av skåpet», om mannleg homofili i romanen Der fromme Tanz.
Margaret Cavendish
Liv og virke
I 1645 gifta Lucas seg med William Cavendish. Gjennom han fekk ho innpass i Cavendish-krinsen, som også vart besøkt av René Descartes, Thomas Hobbes, Marin Mersenne og Kenelm Digby.
Klaus Mann
Mann emigrerte i 1933. Frå eksiltilværet i USA gjorde han ein nyorientering av verktematikken, og blei ein av dei litteratane som kjempa mot nasjonalsosialismen. Han fekk amerikansk statsborgarskap i 1943. Verka hans blei nyoppdaga i Tyskland fleire år etter at han var død. I dag blir Klaus Mann rekna som ein av dei viktigaste representantane for den tyskpråklege eksilliteraturen etter 1933.
Margaret Cavendish
Liv og virke
Cavendish sin utopiske roman The Blazing World (1666) er eit av dei tidlegaste eksempla på science fiction.
Rim
Rim er eit litterært verkemiddel som består i ein lydmessig samklang mellom visse ord. Rim spelar ei stor rolle innan poesi. Dei vanlegaste formene for rim er fullrim, assonans og allitterasjon. Sjå òg metrikk.
Fullrim
Fullrim eller heilrim er den typen ein vanlegvis forbind med dikt med rim og fast rytme. Eit fullrim inneber lydlikskap mellom to (eller fleire) ord frå og med vokal og etterfølgjande trykksvake stavingar. Ein har vanlegvis eittstavings-, tostavings- eller trestavingsrim; rim med fleire stavingar er svært sjelde. Eit døme på eit eitstavings-fullrim (òg kalla «mannleg rim») er katt og hatt, eit døme på tostavingsrime (eller «kvinneleg rim») er vaske og naske, og eit døme på trestavingsris er skumrande og slumrande.
Ord som rimar på papiret, men ikkje lydmessig, f. eks. «skipet» og «stripet», blir kalla papirrim.
«Samansette rim» er situasjonar der eit ord rimar på to eller fleire ord eller der to eller fleire ord rimar på to eller fleire ord, som til dømes «For å si det som sant er/Det var lite med kontanter» (trad) eller «Jeg har eid mange biler i mitt syndige liv/Med og uten aksept fra min yndige viv/Fra banken har jeg fått mange myndige skriv/...» (Øystein Sunde). Denne varianten av rim dukkar som regel opp når det dreier seg om rim med tre eller fleire stavingar.
Margaret Cavendish
Liv og virke
Filosofien til Cavendish handla hovudsakleg om metafysikk og naturfilosofi, men ho sysselsette seg også med sosial og politisk filosofi.
Rim
Assonans
Assonans eller halvrim liknar på fullrim, men er ikkje så gjennomført. Det kan vera vokalisk eller konsonantisk. Eit døme på vokalisk assonans er mor og sol og eit døme på konsonantisk er last og blest.
Allitterasjon
Allitterasjon (av latin ad, «til» og litera, «bokstav») eller bokstavrim er kjenneteikna av at visse trykksterke ord eller stavingar byrjar på lydar som kling saman på ein iøyrefallande måte. Konsonantisk allitterasjon består i at dei byrjar på same konsonant, eller i det minste på konsonantlyder som liknar kvarandre. Som vokalisk allitterasjon reknar ein vanlegvis trykksterke ord med ulik vokal for å rima. I norrøn dikting blir det brukt ei særleg form for allitterasjon som blir kalla stavrim.
Rimstilling
Når rimorda er plasserte i slutten av verselinjene, snakkar ein om enderim. Midtrim er når eit ord midt i verselinja rimar med eit ord midt i ei anna linje. Ei verselinje kan òg ha innrim, ved at eit ord inne i verset rimar med utgangen av verset.
Anders Aune
Anders John Aune var ein norsk politikar og embetsmann frå Stjørna i Sør-Trøndelag. Han representerte Arbeidarpartiet og seinare Framtid for Finnmark på Stortinget, samt fylkesmann i Finnmark.
Rim
Rimstilling
I strofer med enderim skil ein mellom fleire typar rimstilling, der følgjande typar er dei vanlegaste:
Rimskjema er eit fast mønster for korleis rimstillinga er i ein strofe. Dersom heile diktet er skrive i eit fast versemål kan også talet på stavingar per vers vera fastsett, som i sonettar, terzinar og ottavar.
Anders Aune
Far til Aune var arbeidar og heradskasserar i Stjørna. Sjølv gjekk han landbruksskule i 1939 og avla studenteksamen i 1943. Frå 1943 til 1945 sat han i tysk fangenskap. Etter frigjeringa fullførte Aune studiane i rettsvitenskap og vart cand.jur. i 1948.
Margaret Cavendish
Liv og virke
I likskap med Hobbes og Descartes tok Cavendish avstand frå skolastikarane. I motsetning til Descartes argumenterte Cavendish mot dualisme. Til skilnad frå Hobbes tok ho til ordre for ein vital materialisme. Dette innebar eit forsvar for panpsykisme.
Anders Aune
Sidan arbeidde Aune 1949-50 som sekretær i Prisdirektoratet, før han i 1950 vart fylkesfullmektig i Finnmark. Perioden 1954-59 var han sjukehusdirektør i Finnmark og deretter fylkeskontorsjef i Finnmark 1959–63 og 1967–69. Frå 1963 til -65 fungerte han som fylkesmann i Finnmark. I 1966 og 1967 var han underdirektør ved Direktoratet for jakt, viltstell og ferskvassfiske.
Margaret Cavendish
Forfattarskap
Cavendish insisterte på å publisere verka sine under eige namn, i tillegg til å få trykt utgjevingane med eit portrett. Dette vart gjort på ei tid der dei fleste kvinner vanlegvis ikkje fekk publisert bøker, endå sjeldnare under sitt eige namn.
Nir Tzvi
Nir Tz'vi (hebraisk skrift נִיר צְבִי, tyder 'Zvi-åkeren') er ein moshav sentralt i Israel. Han ligg nær Lod og høyrer til Loddalen regionale kommune. I 2007 var folketalet 1 100.
Anders Aune
Aune var 1951-52 varaordførar i Vadsø for Arbeidarpartiet og ordførar i 1953–1959. I 1969 fekk han plass på Stortinget for Finnmark for Arbeidarpartiet. Dei fyrste sju vekene som tingmann var han medlem av Kommunalkomiteen, sidan i fireårsperioden av Finanskomiteen. Han var elles medlem av Fullmaktskomiteen frå februar 1972 til han forlet Stortinget hausten 1973. Aune gjekk ut av Stortinget då han hadde sikra seg stillinga som fylkesmann i Finnmark frå 1974, ein jobb han hadde til 1989.
Nir Tzvi
Landsbyen vart grunnlagd i 1954 av immigrantar frå Argentina. Han vart først kalla Kfar Argentina (tyder Argentinalandsbyen), før han fekk namn etter Maurice «Zvi» de Hirsch som hadde hjelpt jødar i Argentina.
Anders Aune
I 1989 melde Aune seg ut av Arbeidarpartiet og stilte til stortingsval for Framtid for Finnmark, til dagleg kalla Aune-lista. Frå 1989 til -93 var han den einaste representanten for FfF på Stortinget. Dei fire åra var han medlem av Finanskomiteen og Fullmaktskomiteen,
Aune vart i 1985 utnemnd til kommandør av St. Olavs Orden. Same året vart han tildelt ordenen Finlands kvite rose. I 2008 vart ei byste av Anders Aune reist framom rådhuset i Vadsø.
Joshua Cheptegei
Aktiv
Cheptegei pressa spurtsterke Mo Farah heilt inn til mål på 10 000 meter då Friidretts-VM 2017 vart avvikla i London, tida 26.49,9 var personbeste og gav han sølv. Våren 2019 tok han gullmedaljen i VM i terrengløp i Århus. Ved verdsmeisterskapen i Doha hausten 2019 spurta han inn til gull på 10 000 m, sekundet før nestemann.
I Monaco 14. august 2020 forbetra Cheptegei verdsrekorden på 5 000 meter med to sekund til 12.35,4, den gamle rekorden til Kenenisa Bekele hadde stått i 16 år. 7. oktober 2020 i Valencia sletta Cheptegei også Bekeles verdsrekord på 10 000 m. Den nye rekordtida 26.11,0, var ei forbetring på 6,5 sekund. Frå dei olympiske sommarleikane i Tokyo sommaren 2021 reiste Cheptegei med gull og sølv. På mila måtte han sjå seg slått av Selemon Barega frå Etiopia, ei veke seinare var han bestemann i oppløpet på 5 000 m.
Misty Mountain Hop
Oversyn
Den vanlegaste tolkinga av teksten er at dei omhandlar eit møte med politiet etter å ha røykt marihuana i parken og så går til Misty Mountains («where the spirits fly»), som er ein referanse til Hobbiten av J. R. R. Tolkien. Led Zeppelin refererte òg til Tolkien i andre songar, som «Bron-Y-Aur Stomp», «The Battle of Evermore» og «Ramble On».
Konsertversjonar
«Misty Mountain Hop» vart først framført i København i 1971 og vart spelt jamnt frå seint 1972 og ut 1973, ofte knytt direkte til «Since I've Been Loving You». han vart òg spela i 1979. Dei gjenverande medlemmane spela songen på Atlantic Records 40th Anniversary-konserten i 1988 med Jason Bonham på trommer for faren. Songen vart òg spela under konserten for Ahmet Ertegün i O2 Arena i London den 10. desember 2007.
Robert Plant spela songen på soloturneane sine. Jimmy Page spela songen på turneen sin med The Black Crowes i 1999.
Kjelder
''
Inger Lise Gjørv
Inger Lise Gjørv var ein norsk politikar og fylkesmann frå Oslo. Ho representerte Nord-Trøndelag og Arbeidarpartiet på Stortinget i 16 år.
Inger Lise Strand var lækjardotter, utdanna cand.mag. frå Universitetet i Oslo 1962. Ho var adjunkt ved Steinkjer gymnas 1963-77 og kulturkonsulent i Nord-Trøndelag fylke 1976–1981. Politisk engasjerte ho seg på 1970-talet aktivt mot norsk medlemskap i EF, seinare var ho aktiv i fredsrørsla og kampanjar mot atombomba.
Gjørv vart vald på inn på Stortinget for Nord-Trøndelag i 1977, ho var den fyrste kvinna som representerte fylket på Stortinget. Sidan vart ho attvald ved dei tre påfylgjande stortingsvala. I den fyrste fireårsperioden var ho medlem i Administrasjonskomiteen, deretter i to periodar, 1981-85 og 1985–89, var ho medlem i Energi- og industrikomiteen. Den siste fireårsbolken, 1989-93, var ho president i Odelstinget, dessutan var ho medlem av Justiskomiteen og av dei mindre viktige komiteane Fullmaktskomiteen og Valkomiteen.
Ho gjekk ut av Stortinget hausten 1993 og vart då fylkesmann i Nord-Trøndelag, ei stilling ho var utnemnd til allereie i 1991. Gjørv vart verande fylkesmann til ho runda 70 år i 2008. Ho var gift til garden Gjørv i Inderøy og budde der til sin siste sjukdom.
Proliv Srednego
Proliv Srednego ('Midtsundet') er eit sund ved øya Ostrov Srednego (russisk Острова Среднего) i øygruppa Kurilane i Sakhalin oblast i Russland.
Sara Oust
Liv og virke
Oust vaks opp som bondedotter og mista far sin, Engebret Engebretsen Vingelen, då ho var sju år gammal. Ho vart med mor si, Mari Persdatter Røe (1745–1818), på kolkøyring til Røros Kobberverk. Der møtte ho haugianarar. Ho var i byrjinga av 20-åra då ho vart interessert i haugianarrørsla, og vart sjølv aktiv i rørsla kring 1800. Vennar spurte Hans Nielsen Hauge om kva han meinte om dette. På denne tida var det ikkje lov å halde husmøte utan at presten var til stades (Konventikkelplakaten), og heilt uvanleg at kvinner snakka. Hauge støtta at ho kunne få tale.
Oust vandra blant anna saman med Randi Hevle frå Drivdalen og Kirsten Fossen frå Kvikne. Oust gifta seg 26. juli 1805 med bonden Ola Toresen Røe (Utistuhaugen). (1776–1862). Dei fekk tre barn, men den fyrstefødde døydde etter få månadar. Oust var 34 år då ho fekk sitt fyrste barn, ein høg alder som var høgst uvanleg på den tida. Oust døydde sannsynlegvis i barselseng i 1822.
I kulturen
I 2011 var det premiere på friluftsteateret ''Noen må gå foran. Spelet om Sara Oust''. Framføringa skjedde på tunet i garden Ousta der Sara Oust vaks opp. Manusforfattar og regissør var Rolf Norsen, komponist Tone Hulbækmo, skodespelaren Ingunn Løvold og songarane Kjersti Tingelstad, Rønnaug Tingelstad, Lars Tingelstad og Andreas Moen framførte stykket.
Mean Old World
Originalen
T-Bone Walker byrja å spele «Mean Old World» då han var med Les Hite and His Orchestra frå 1939 til 1940. Etter han slutta i bandet til Hite, fortsette Walker å utvikle og endre stilen sin i klubbmmiljøet i Los Angeles. 20. juli 1942 spelte han inn «Mean Old World» for Capitol Records. Songen vart framført i West Coast blues-stil med ein liten combo med pianisten Freddie Slack, bassisten Jud DeNaut og trommeslagaren Dave Coleman medan Walker sjølv song og spelte gitar. «Mean Old World» «synte både den nye og den eldre stilen til T-Bones, der han svara den håse, sjelfulle vokalen med fingernæme, stikkande og jazzaktige tonar frå den elektriske gitaren». Capitol gav ut songen i november 1945 med «I Got a Break, Baby» som den tredje plata i samlinga The History of Jazz, Volume 3: Then Came Swing. Capitol gav seinare ut songen på singel i 1947. På grunn av innspelingsforbod i 1942-1944, spelte ikkje T-Bone Walker inn musikk igjen før 10. oktober 1944, då for Rhumboogie i Chicago. Han spelte ein variant av «Mean Old World», først kalla «T-Bone Blues No. 2». Då Rhumboogie gav ut denne i 1946, vart han kalla «Mean Old World Blues». Denne hadde ikkje like tydeleg Walker-gitar og akkompagnementet bestod av Marl Young's Orchestra, som hadde ei fem mann stor blåserekkje. Noko av teksten var òg byta ut.
15. desember 1956 spelte Walker inn nok ein versjon for Atlantic Records som kom ut på albumet hans T-Bone Blues i 1959.
Little Walter-versjonen
I oktober 1952 spelte Little Walter inn sin versjon av «Mean Old World» for Checker Records, ein etikett under Chess Records. Han vart då omgjort til Chicago blues, med munnspelet til Walker sterkt framme i lydbiletet og fleire nye tekstlinjer. Songen vart ein hit og nådde sjetteplassen på Billboard R&B-lista, der han låg seks veker i 1953. Med seg på akkompagnement hadde Little Walter The Aces, med gitaristane Louis og Dave Myers og trommeslagaren Fred Below. T-Bone Walker sin versjon på Capitol vart gjeven ut før Billboard eller liknande tenester byrja å registrere slike utgjevingar, så det er vanskeleg å måle kva versjon som var mest populær. Little Walter vart tilskriven som låtskrivar på innspelinga si.
Andre utgåver
Mange andre artistar har spelt inn «Mean Old World», som Walter Brown (1947); Snooks Eaglin, Sam Cooke, James Cotton, Canned Heat, Chicken Shack, Ike & Tina Turner, Eric Clapton & Duane Allman, Bobby Bland & B.B. King, Otis Rush, Chuck Berry, George «Mojo» Buford, Luther Tucker, Lowell Fulson, Willie Cobbs og Nina Hagen.
Åkersnelle
Åkersnelle eller kjerringrokk (Equisetum arvense) er éin av totalt 18 artar iv snelleslekta (Equisetum). Dette er stråliknande, ledda plantar som er den einaste gjenverande slekta av Sphenopsida, som i karbontida dominerte jorda med artar opp til 30 meter høge. Restar av artane i karbontida utgjer store delar av kolreservane på jorda.
Utbreiing
Åkersnelle er særs vanleg i Noreg, og har utbreiing på den nordlege halvkula. Planten formeirer seg ved hjelp av sporar.
Skildring
Planten blir oppil 50 cm høg, normalt over 20 cm, og dannar buskaktige klynger. Han skil seg frå skogsnelle ved at stenglane anten er fertile/fruktbare (utan blad) eller sterile/ufruktbare (med blad). Dei fruktberande stenglane er òg meir varierte i farge ved at «ledda» er mørkare og at dei har eit mørkare gråbrunt sporeaks i toppen. Dessutan har skogsnelle sterkt forgreina bladstilker om sommaren, noko engsnelle ikkje har.
Om våren er stengelen 15–25 cm høg og nesten ein halv cm tjukk, med 8 eller fleire grove skjelblad rundt stilken i kvar krans. Om våren er bladgreinene knapt synlege og ikkje forgreina, men når sporane er spreidde visnar vårstengelen. Greinene er litt hengande både på vår- og sommarstenglane. Sommarstengelen er gjerne 20–40 cm høg, men berre 3 mm tjukk og særs ru i konsistensen.
På den ufruktbare stengelen står kransar av blad ut i kvart «ledd» av stengelen, og til liks med blada til skogsnella heng òg dei til engsnella nedover, eller litt meir utover.
Bruk
Ifølgje Jens Holmboe var planten ei av dei viktigaste kjeldene til etande «røter» i gammal tid. Knollar på rotstenglane, som hadde storleik som ertar, har ein søt smak som minnar om nøttekjernar. Nyttevekstleksikonet til Norges sopp- og nyttevekstforbund rår til varsemd fordi planten, som andre snellar, inneheld thiaminase, eit ensym som spaltar B-vitamin, og fordi han kan irritera nyrene. Det blir åtvara mot bruk over periodar lenger enn 6 veker, og personar med nedsett hjarte- eller nyrefunksjon bør ikkje bruka naturmedinske preparat av åkersnelle.
Richard Talbot, 1. jarl av Tyrconnell
'''Richard Talbot, 1. jarl Tyrconnell''' PC var ein irsk rojalist og jakobittisk soldat. Han var òg kjend under kallenamnet «Mad Dick» Talbot.
Under dei irske forbundskrigane som følgde det irske opprøret i 1641 tekte Talbot i armeen til Det irske forbundet som fenrik i kavaleriet. Han vart tekne til fange av parlamentarikarane etter slaget ved Dungans Hill i 1647, men vart betalt ut att. I 1649 overlevde han òg den cromwellske plyndrniga Drogheda, og rømde frå garnisonen før denne vart massakrert. Kort tid etter dette flykta han frå Irland for å slå seg saman med rojalistane i Frankrike.
Hagesalat
Hagesalat (Lactuca sativa), også kjend som bladsalat eller berre salat, er ein matplante i salatslekta i korgplantefamilien. Han har mange varietetar, som hovudsalat (Lactuca sativa var. capitata). Ein bruker særleg blada i salatrettar, men også stengel og frø kan brukast.